
KLASA: 400-06/24-01/12
URBROJ: 2196-8-01/02-24-01                                
Bogdanovci, 17. prosinac 2024. godine                              

Na temelju članka 37. Zakona o proračunu (»Narodne novine« broj 144/21), te članka
29. Statuta Općine Bogdanovci („Službeni vijesnik“ Vukovarsko-srijemske županije broj 4/21, 21/22) Općinsko  vijeće Općine Bogdanovci , na 46. sjednici održanoj dana 17. prosinca 2024. godine donijelo je

Višegodišnji plan uravnoteženja za razdoblje 2025. – 2027.godina


Članak 1.
Ovim Višegodišnjim planom uravnoteženja za razdoblje 2025. – 2027. g. utvrđuju se mjere u cilju naplate prihoda i racionalizacije troškova, dinamika i izvor financiranja sredstava za pokriće manjka prihoda i primitaka nad izvršenim rashodima i izdacima sa danom 31.12.2024.godine.

Članak 2.
Procjena planiranog proračunskog manjka za 2025. godinu temelji se na financijskim izvještajima za 2023. godinu i procjeni rezultata za 2024. godinu, te iznosi sveukupno 95.499,30 eura.
Članak 3.
U Proračunu Općine Bogdanovci  za 2025. godinu i projekcijama za 2026. i 2027. godinu planirati će se pokriće dijela projiciranog manjka iz članka 2. ovog Višegodišnjeg plana  uravnoteženja iz Općih prihoda i primitaka prema slijedećoj dinamici:
2025. godine u iznosu od 31.833,10 eura, 2026. godine u iznosu od 31.833,10 eura, 2027. godine u iznosu od 31.833,10 eura.








Članak 4.
U svrhu uravnoteženja proračuna, nakon uključivanja dijela projiciranog proračunskog manjka, kao i nastavka pružanja javnih usluga zadovoljavajuće kvalitete, nastaviti će se s poduzimanjem svih mjera za pravodobno prikupljanje i ostvarenje proračunskih prihoda. Maksimalno će se poštivati načelna ekonomičnosti i učinkovitosti prilikom trošenja proračunskih sredstava, a kako bi ostvareni prihodi bili dostatni za pokriće dijela prenesenog manjka, te rashoda i izdataka u skladu s definiranom dinamikom.

Članak 5.
Mjere koje će se provesti za ostvarenje financijskih sredstava kojim će se pokriti manjak kroz navedene godine su slijedeće:
1. Financijskim planovima te izmjenama i dopunama planirati pokriće manjka,
2. Kod planiranja i izvršavanja proračuna prioritet imaju zakonske i ugovorne obveze,
3. Kontinuirano praćenje naplate prihoda i preuzimanje obveza u skladu s njihovim  ostvarenjem,
4. Povećanje financiranja proračunskih projekata i aktivnosti iz tekućih i kapitalnih pomoći prijavom projekata na natječaje europskih i drugih fondova,
5. Smanjenje materijalnih rashoda uz zadržavanje kvalitete rada i pružanja usluga građanima,
6. Poboljšanje uvjeta za razvoj poduzetništva, malog obrtništva i obiteljskog poljoprivrednog gospodarstva.
Članak 6.
U cilju ostvarenja mjera iz članka 5. ovog Programa utvrđuje se akcijski plan provedbe mjera kako slijedi:


	Naziv mjere
	Opis/Način provedbe
	Rok provedbe

	Financijskim planovima te izmjenama i dopunama planirati pokriće manjka
	Proračun koji uključuje rezultat poslovanja pruža cjelovit financijski okvir za donošenje odluka o budućoj potrošnji i izvorima financiranja
	Zakonski rokovi, a prema potrebi prilikom izmjena i dopuna Proračuna u narednom razdoblju

	Kod planiranja i izvršavanja proračuna prioritet imaju zakonske i ugovorne obveze
	Mjera podrazumijeva prioritetno podmirivanje već preuzetih obveza, odnosno zakonskih obveza
	Kontinuirano

	Kontinuirano praćenje naplate prihoda i preuzimanje obveza u skladu s njihovim ostvarenjem
	Mjera uključuje preuzimanje obveza u skladu s dinamikom ostvarenja izvora financiranja kako je definirano u planu Proračuna
	Kontinuirano

	Povećanje financiranja proračunskih projekata i aktivnosti iz tekućih i kapitalnih pomoći prijavom projekata na natječaje europskih i drugih fondova
	Mjera uključuje oslobađanje sredstava iz izvora opći prihodi i primici i financiranje što više aktivnosti i projekata iz drugih izvora (nacionalni i europski
natječaji i dr.)
	Kontinuirano

	Smanjenje materijalnih rashoda uz zadržavanje
	Maksimalna racionalizacija materijalnih
rashoda uz maksimalno poštivanje načela
	Kontinuirano




	kvalitete rada i pružanja usluga građanima
	ekonomičnosti i učinkovitosti prilikom trošenja proračunskih sredstava
	

	Poboljšanje uvjeta za
	Poticanjem razvoja
	Kontinuirano

	razvoj poduzetništva,
	gospodarskih aktivnosti
	

	malog obrtništva i
	utječe se na ostvarenja
	

	obiteljskog
	proračunskih prihoda
	

	poljoprivrednog
	
	

	gospodarstva
	
	




Članak 7.
Odgovorna osoba za provedbu ovog Višegodišnjeg plana uravnoteženja proračuna Općine Bogdanovci je Općinski načelnik.

Članak 8.
Ovaj Plan stupa na snagu osmi dan od dana objave u „Službenom vijesniku“ Vukovarsko-srijemske Županije.


                                                         Predsjednica Općinskog vijeća
					 Anamarija Savić Bajac, bacc.admin.publ.

